Legal Document

Category: 132

Text:
30. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 850 της 25 Οκτ./23 Νοεμ. 1976 (ΦΕΚ Α΄  311) Περί των λεπτομερειών εφαρμογής του Νόμ. 344/1976 «περί ληξιαρχικών πράξεων». Έχοντες υπ’ όψει: 1.Τας διατάξεις του άρθρου 47 παρ. 1 εδ. α, β, γ και δ του Ν. 344/1976 «περί ληξιαρχικών πράξεων». 2.Την υπ’ αριθ. 747/1976 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, αποφασίζομεν: ΚΕΦΑΛΑΙΟΝ Α΄. Υποχρεώσεις Ληξιαρχών - Ληξιαρχικά Βιβλία Κατάρτισις και τήρησις αυτών. Άρθρον 1. Υποχρεώσεις ληξιάρχου. Ο ληξίαρχος υποχρεούται: α)Να τηρή, επιμελώς, τα κατά το άρθρον 8 του Νόμου οριζόμενα βιβλία και να καταχωρίζη εις αυτά, ευαναγνώστως, τας κατά νόμον συντακτέας ληξιαρχικάς πράξεις. β)Να προβαίνη εις απάσας τας υπό του άρθρου 4 του Νόμου οριζομένας ενεργείας. Άρθρον 10. Αποστολή ληξιαρχικών βιβλίων. Το Υπουργείον Εσωτερικών αποστέλλει εις τα ληξιαρχεία τα αναγκαιούντα εις αυτά βιβλία κατόπιν σχετικής αναφοράς αυτών συνοδευομένης υπό γραμματίου του δημοσίου ταμείου, περί καταθέσεως του αντιτίμου της αξίας αυτών. Η αξία των βιβλίων καθορίζεται εκάστοτε δι’ εγκυκλίου του Υπουργείου Εσωτερικών. 7.Β.β.30 Ληξιαρχικές Πράξεις ΚΕΦΑΛΑΙΟΝ Β΄. Σύνταξις Ληξιαρχικών πράξεων και Καταχώρισις  αυτών εις τα Ληξιαρχικά Βιβλία. Άρθρον 11. Περί των βιβλίων γεννήσεων. 1.Εις τα βιβλία γεννήσεων συντάσσονται αι ληξιαρχικαί πράξεις γεννήσεως, αι, κατά το άρθρον 24 του Νόμου, πράξεις γεννήσεως εκθέτου και αι, κατά το άρθρον 37 παραγρ. 1 και 2 του Νόμου, πράξεις γεννήσεως - θανάτου νεογνού. Εις τα αυτά βιβλία καταχωρίζονται και αι ληξιαρχικαί πράξεις γεννήσεων εν πλώ. 2.Αι σημειώσεις περί διορθώσεων, κατά το άρθρον 13 του Νόμου, ληξιαρχικών πράξεων γεννήσεως και αι τοιαύται περί μεταβολών και προσθηκών, κατά τα άρθρα 14, 25 και 26 του Νόμου, αυτών, καταχωρίζονται εις το περιθώριον των οικείων ληξιαρχικών πράξεων γεννήσεως. Άρθρον 12. Στοιχεία πράξεως γεννήσεως εξωγάμου. Εάν το τέκνον εδηλώθη ως εξώγαμον, εις την ληξιαρχικήν πράξιν αναφέρονται το όνομα και επώνυμον, η ιθαγένεια, το θρήσκευμα, το επάγγελμα, η κατοικία και τα στοιχεία εγγραφής εις το δημοτολόγιον μόνον της μητρός. Άρθρον 13. Πιστοποιητικόν περί της συνταχθείσης ληξιαρχικής  πράξεως γεννήσεως. Η κατά το άρθρον 16 του Νόμου δήλωσις του τελέσαντος ή συμπράξαντος εις την ιεροπραξίαν της βαπτίσεως θρησκευτικού λειτουργού συντάσσεται επί τη προσαγωγή πιστοποιητικού, περί του ότι συνετάγη ληξιαρχική πράξις γεννήσεως του νεογνού εκτός εάν υφίστανται λόγοι δικαιολογούντες την μη προσαγωγήν του πιστοποιητικού τούτου, γενομένης μνείας περί τούτων εις την δήλωσιν. Άρθρον 14. Περί των βιβλίων γάμων. 1.Εις τα βιβλία γάμων συντάσσονται αι ληξιαρχικαί πράξεις γάμου. 2.Αι σημειώσεις περί διορθώσεων, κατά το άρθρον 13 του Νόμου, ληξιαρχικών πράξεων γάμου και αι τοιαύται περί μεταβολών, κατά το άρθρον 14 του Νόμου, αυτών, καταχωρίζονται εις το περιθώριον των οικείων ληξιαρχικών πράξεων γάμου. Άρθρον 15. Περί των βιβλίων θανάτων. 1.Εις τα βιβλία θανάτων συντάσσονται αι ληξιαρχικαί πράξεις θανάτου. Εις τα αυτά βιβλία καταχωρίζονται αι ληξιαρχικαί πράξεις θανάτων γενομένων εν πλω. 2.Αι σημειώσεις περί διορθώσεων, κατά το άρθρον 13 του Νόμου, ληξιαρχικών πράξεων θανάτου, καταχωρίζονται εις το περιθώριον των οικείων ληξιαρχικών πράξεων θανάτου. Άρθρον 16. Αναγραφή της αιτίας θανάτου εις την ιατρικήν  πιστοποίησιν. Εις την ιατρικήν πιστοποίησιν περί του θανάτου αναφέρεται σαφώς η αιτία αυτού. Και, επί μεν φυσικού θανάτου αναφέρεται η αρχική ασθένεια και το τελειωτικόν σύμπτωμα το προκαλέσαν τον θάνατον, επί δε βιαίου γίνεται μνεία του προκαλέσαντος αυτόν γεγονότος και ιδία  εάν ούτος ήτο τυχαίος, ή ανθρωποκτονία ή αυτοκτονία, αναφερομένου και του μέσου ή του τρόπου δια του οποίου προεκλήθη ο θάνατος. Άρθρον 17. Περί των βιβλίων εκθέσεων. 1.Εις τα βιβλία εκθέσεων συντάσσονται αι ληξιαρχικαί πράξεις αφανείας. Η άρσις της αφανείας ως και η μεταβολή του χρόνου ενάρξεως αυτής καταχωρίζονται εις το περιθώριον της ληξιαρχικής πράξεως αφανείας. 2.Εις τα αυτά βιβλία καταχωρίζονται διάφοροι εκθέσεις περί πράξεων, εκ των εις τα άρθρα 14, 25 και 27 παρ. 1 του Νόμου, αναφερομένων, εις περίπτωσιν κατά την οποίαν δεν υπάρχει εις το ληξιαρχείον δι’ οιονδήποτε λόγον συντεταγμένη η οικεία ληξιαρχική πράξις γεννήσεως ή γάμου, εις το περιθώριον της οποίας έδει να καταχωρισθή η τοιαύτη μεταβολή ή προσθήκη. ΚΕΦΑΛΑΙΟΝ Γ΄. Καταχώρισις αντιγράφων Ληξιαρχικών πράξεων  συνταχθεισών εις την Αλλοδαπήν. Άρθρον 18. Καταχώρισις αντιγράφων ληξιαρχικών πράξεων  συνταχθεισών εις την αλλοδαπήν. 1.Τα αντίγραφα των παντός είδους συνταχθεισών ληξιαρχικών πράξεων ενώπιον των ελληνικών προξενικών αρχών, ως και τα αντίγραφα των, κατά το άρθρον 42 παρ. 2 του Νόμου, συνταχθεισών ληξιαρχικών πράξεων ενώπιον επιχωρίων αρχών, αφορωσών εις Έλληνας υπηκόους, καταχωρίζονται εις το ληξιαρχείον Αθηνών εις ειδικόν προς τούτο βιβλίον. 2.Η καταχώρισις των αντιγράφων των κατά την προηγουμένην παράγραφον συνταχθεισών ληξιαρχικών πράξεων συνίσταται εις την εξ ολοκλήρου μεταγραφήν αυτών εις το προς τούτο ειδικόν βιβλίον. Άρθρον 19. Καταχώρισις συντακτέων ληξιαρχικών πράξεων δια ληξιαρχικά γεγονότα λαβόντα χώραν εις την αλλοδαπήν. 1.Ληξιαρχικά γεγονότα γεννήσεων, γάμων και θανάτων λαβόντα χώραν εις την αλλοδαπήν δια τα οποία δεν συνετάγησαν ληξιαρχικαί πράξεις, κατά το άρθρον 42 παρ. 1 και 2 του Νόμου, δύναται να καταχωρίζονται εις το ληξιαρχείον Αθηνών εις το ειδικόν προς τούτο βιβλίον, κατά το αυτό άρθρον 42 παράγρ. 3, 4 και 5 του Νόμου. 2.Εις το αυτό ειδικόν ληξιαρχικόν βιβλίον καταχωρίζονται και αι υπό των ελληνικών δικαστηρίων εκδιδόμεναι αποφάσεις αι πιστοποιούσαι γεννήσεις, γάμους και θανάτους Ελλήνων υπηκόων λαβόντας χώραν εις την αλλοδαπήν. ΚΕΦΑΛΑΙΟΝ Δ΄. Καταχώρισις διορθώσεων και μεταβολών εις  Ληξιαρχικά Βιβλία. Άρθρον 2. Υποχρεώσεις ασκούντος καθήκοντα ληξιάρχου  εις την αλλοδαπήν. Ο ασκών καθήκοντα ληξιάρχου δια τους εις την αλλοδαπήν Έλληνας, πλέον των, εις το άρθρον 1 εδ. α του παρόντος αναφερομένων υποχρεώσεων, υποχρεούται να προβαίνη εις τας υπό των άρθρων 4 εδ. α, β, γ, δ, ε, στ, ζ και 44 του Νόμου οριζομένας ενεργείας. Άρθρον 20. Καταχώρισις διορθώσεων και μεταβολών επί των  ληξιαρχικών πράξεων. Δια την καταχώρισιν διορθώσεως, κατά το άρθρον 13 του Νόμου, ή σημείωσιν μεταβολής, κατά το άρθρον 14 του Νόμου, εις το περιθώριον ληξιαρχικής πράξεως, ο υπόχρεως προς δήλωσιν υποβάλλει αίτησιν εις τον ληξίαρχον, προσάγων επίσημον αντίγραφον του τίτλου,   (Μετά την σελ. 238,14(α) Σελ. 238,15 Τεύχος 624 - Σελ. 19 Ληξιαρχικές Πράξεις 7.Β.β.30 επί του οποίου στηρίζεται η αίτησις, προσέτι δε, προκειμένου περί δικαστικής αποφάσεως, και τα έγγραφα, εκ των οποίων βεβαιούται ότι αύτη κατέστη τελεσίδικος ή αμετάκλητος, εφ’ όσον κατά νόμον απαιτείται τοιαύτη. Τα συνοδεύοντα την αίτησιν έγγραφα φυλάσσονται εις ίδιον φάκελλον κατά το άρθρον 21 του παρόντος. Άρθρον 21. Διαφύλαξις των προσαγομένων δικαιολογητικών  εγγράφων. Τα εις το ληξιαρχικόν γραφείον προσαγόμενα δια την σύνταξιν, προσθήκην, μεταβολήν ή διόρθωσιν ληξιαρχικής πράξεως απαιτούμενα έγγραφα φυλάσσονται εις ιδίους κατ’ είδος φακέλλους. Άρθρον 22. Τήρησις φακέλλων. Τα της τηρήσεως των φακέλλων ορίζονται δι’ οδηγιών του Υπουργείου Εσωτερικών. ΚΕΦΑΛΑΙΟΝ Ε΄. Έκδοσις Αντιγράφων, Πιστοποιητικών και Αποσπασμάτων εκ των Ληξιαρχικών Βιβλίων. Άρθρον 23. Έκδοσις αντιγράφων εκ των ληξιαρχικών βιβλίων. Αντίγραφα, πιστοποιητικά και αποσπάσματα εκ των ληξιαρχικών βιβλίων εκδίδονται υπό του ληξιάρχου κατόπιν αιτήσεως των ενδιαφερομένων. ΚΕΦΑΛΑΙΟΝ ΣΤ΄. Βοηθητικά Ληξιαρχικά Βιβλία. Άρθρον 24. Βοηθητικά βιβλία. 1.Εις έκαστον ληξιαρχείον, πέραν των υπό του άρθρου 8 παρ. 1 του Νόμου οριζομένων προς τήρησιν κυρίων ληξιαρχικών βιβλίων, τηρούνται και βοηθητικά βιβλία. 2.Τα βοηθητικά βιβλία είναι: α)Πρωτόκολλον εισερχομένων και εξερχομένων εγγράφων. β)Πρωτόκολλον καταχωρίσεως αιτουμένων αντιγράφων, πιστοποιητικών και αποσπασμάτων εκ των ληξιαρχικών βιβλίων. γ)Πρωτόκολλον καταχωρίσεως οίκοθεν εκδιδομένων αντιγράφων και αποσπασμάτων κατά το άρθρον 4 εδάφια στ΄ και ζ΄ του Νόμου. δ)Αλφαβητικά ευρετήρια. Σελ. 238,16 Τεύχος 624 - Σελ. 20 Άρθρον 25. Αλφαβητικά ευρετήρια. 1.Τα αλφαβητικά ευρετήρια είναι γενικά ετήσια τηρούμενα έν δι’ έκαστον των εν άρθρω 8 παρ. 1 του Νόμου αναφερομένων αντιστοίχων κυρίων ληξιαρχικών βιβλίων. 2.Ληξιαρχεία πόλεων πραγματικού πληθυσμού άνω των πεντήκοντα χιλιάδων δύνανται να τηρούν τα ευρετήρια εις πολλαπλούν. 3.Εις τα ευρετήρια σημειούνται τα κάτωθι στοιχεία. α)Εις το ευρετήριον των γεννήσεων το κύριον όνομα, το επώνυμον, πατρώνυμον και μητρώνυμον του γεννηθέντος, επί εξωγάμου δε το επώνυμον και κύριον όνομα, μόνον, της μητρός, ο τόμος και ο αύξων αριθμός της οικείας ληξιαρχικής πράξεως. β)Εις το ευρετήριον γάμου το επώνυμον, κύριον όνομα, πατρώνυμον και μητρώνυμον των συζύγων, ο τόμος και ο αύξων αριθμός της οικείας ληξιαρχικής πράξεως. γ)Εις το ευρετήριον θανάτου το κύριον όνομα, επώνυμον και το πατρώνυμον του θανόντος, επί εγγάμων δε γυναικών και το κύριον όνομα του συζύγου, ο τόμος και ο αύξων αριθμός της οικείας ληξιαρχικής πράξεως. δ)Εις το ευρετήριον εκθέσεων το κύριον όνομα, επώνυμον και το πατρώνυμον του προσώπου εις το οποίον αφορά η ληξιαρχική πράξις, το είδος της πράξεως, ο τόμος και ο αύξων αριθμός αυτής. 4.Δια τα ληξιαρχικά γεγονότα του εξωτερικού τηρούνται ίδια ευρετήρια εις το ληξιαρχείον Αθηνών. ΚΕΦΑΛΑΙΟΝ Ζ΄. Τελικαί Διατάξεις. Άρθρον 26. Χρόνος ενάρξεως ισχύος. Η ισχύς του παρόντος διατάγματος άρχεται από 1ης Ιανουαρίου 1977. Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος. (Ακολουθούν υποδείγματα Ληξιαρχικών βιβλίων γεννήσεων, γάμων, θανάτων και εκθέσεων). 7.Β.β.30 Ληξιαρχικές Πράξεις Άρθρον 3. Ληξιαρχικά βιβλία. Τα ληξιαρχικά βιβλία είναι όμοια προς τα συνημμένα εις το παρόν υποδείγματα. Ταύτα φέρουν εντύπως εις εκάστην σελίδα τα δια την σύνταξιν των σχετικών πράξεων ουσιώδη στοιχεία. Άρθρον 4. Τήρησις εκάστου βιβλίου εις πολλαπλούν. Έκαστον βιβλίον δύναται να αποτελήται εκ πλειόνων τόμων, συγχρόνως εν χρήσει ευρισκομένων, έκαστος των οποίων έχει ίδιον αύξοντα αριθμόν. Έκαστος τόμος του αυτού βιβλίου διακρίνεται δι’ ιδίου αλφαβητικού στοιχείου. Σελ. 238,14(α) Τεύχος 624 - Σελ. 18 Άρθρον 5. Διαίρεσις εκάστης σελίδος των ληξιαρχικών βιβλίων. Εκάστη σελίς των ληξιαρχικών βιβλίων διαιρείται εις δύο καθέτους στήλας. Εις την μίαν στήλην τούτων (περιθώριον) γράφεται ο αριθμός της πράξεως και κάτωθι αυτού το κύριον όνομα και επώνυμον του προσώπου, εις το οποίον αφορά η πράξις ως και αι κατά τα άρθρα 13, 14, 25 και 26 του Νόμου διορθώσεις, μεταβολαί και προσθήκαι. Εις την άλλην στήλην γράφεται η ληξιαρχική πράξις. Η στήλη του περιθωρίου ευρίσκεται εις το προς τα έξω μέρος εκάστης σελίδος. Άρθρον 6. Τρόπος συμπληρώσεως των βιβλίων. Αι πράξεις γράφονται εκάστη εις ιδίαν σελίδα, μη αφιεμένης μεταξύ αυτών κενής σελίδας. Αι εις τας πράξεις χρονολογίαι γράφονται ολογράφως και αριθμητικώς. Εκάστου εγγράφου αναφερομένου εις την ληξιαρχικήν πράξιν αναγράφεται το είδος, η χρονολογία και η εκδούσα αρχή. Άρθρον 7. Έκθεσις κλεισίματος των βιβλίων. Την 1ην Ιανουαρίου εκάστους έτους, ο ληξίαρχος συντάσσει εις έκαστον βιβλίον αμέσως μετά την τελευταίαν πράξιν του Δεκεμβρίου έκθεσιν βεβαιούσαν ότι κλείεται το βιβλίον και αναφέρουσαν τον αριθμόν των εις αυτό εγγραφεισών πράξεων. Άρθρον 8. Κλείσιμον του βιβλίου εις περίπτωσιν  περατώσεως εντός του έτους. Εάν ο τόμος περατωθή εντός του έτους, ούτος κλείεται εφαρμοζομένων αναλόγως των διατάξεων του άρθρου 7 του παρόντος, αι δε ληξιαρχικαί πράξεις συνεχίζονται εις άλλον βιβλίον κατά τας διατάξεις των άρθρων 3 και επόμενα. Άρθρον 9. Καταχώρισις μεταβολών και προσθηκών. Αι κατά τα άρθρα 14, 25 και 26 του Νόμου μεταβολαί ή προσθήκαι καταχωρίζονται επί τη δηλώσει των υποχρέων προς τούτο υπό του ληξιάρχου εις τα υπ’ αυτού τηρούμενα ληξιαρχικά βιβλία.